Unu sonettu a Giagu
(Dedicadu a s’amigu Giacu Pili – 10/11/2002)

Giagu, amigu fidele istimadu
Continu cordiale e sinzeru
De ti tennere amigu so fieru
Ca lealmente mi l’as dimustradu

In presente comente in su passadu
Ti tenia e ti tenzo in cunsideru
Che chi m’esseras unu frade veru
Ca sempre affettuosu sese istadu

Mi dispiaghede, Giagu, in veridade
E nde cumprendo su tou disagiu
Ca ses cun zeltos malese a cumbattere

Ti prego ‘e tenner forte su carattere
E affrontare ogni calamidade
E prosighire sa vida cun coraggiu.

Rezzi un’auguriu genuinu
De parte de s’amigu Giovanninu.